|  |  |
| --- | --- |
| **Elem tartalma:** **Láthatatlan színház – A tékozló fiú** | Kategória: egyéb |
| Szerző(k): Észak-Dunamenti Nagyboldogasszony Közösség  | Esemény: Tábor |
| Kapcsolódó téma: Szentségek | Kapcsolódó előadás: **Szentek legyetek, mert én, az Úr, a ti Istenetek szent vagyok.  Lev 19,2 – a Szentségek tábor négy lelkészi előadása** |
| Régió: Észak-Duna | Település: Nagymaros | Időpont: 2022. 07. |

Kapcsolódó anyagok:

2022\_07\_szentsegek\_ajándékok\_Istentol\_negy\_foeloadas\_ossz\_tabor

2022\_07\_szentsegek\_tema\_es\_esemenyosszegzo\_ossz\_tabor

Törzsanyag:

A lelki nap része, előkészület a szentgyónásra

**Otthon**

<https://drive.google.com/drive/u/1/folders/1y9mc41PVetRSSZpDE77mN9TKfGt0nVxp>

Rendben gyermekem, ha ezt akarod… A táskában a pénz, amit kértél. Jól használd fel. De biztos olyan messzire kell menned? Ne tegyen anyád valami kaját még az útra? Hát jól van menj, aztán a Jóisten vigyázzon rád!

**Úton**

<https://drive.google.com/drive/u/1/folders/1y9mc41PVetRSSZpDE77mN9TKfGt0nVxp>

Hello, hát te mit csinálsz itt ennyi cuccal? Felköltözöl Pestre? Szuper! Gyere este a törzshelyünkre, bemutatlak pár ismerősnek!.

Itt is vagyunk, ez a legjobb kocsma a körúton, minden pénteken sör fél áron, a koktélokra pedig egyet fizet kettőt kap.

**Partihelyen**

<https://drive.google.com/drive/u/1/folders/1y9mc41PVetRSSZpDE77mN9TKfGt0nVxp>

Szevasztok emberek! Hoztam magammal még valakit

Hello.

Egy perc és jövök kikérek egy kör felest. Ricsikém, nem tudnál neki valami jó melót?

Van egy tuti bizniszem, ha érdekel. Egy futár most éjfél körül hoz fel egy küldeményt, a Keletinél kellene tőle átvenni. Odaadod neki a pénzt és elhozod nekem a csomagot Budára másnap, mert addig dolgom van. Ennyi az egész, viszont annyit kereshetsz vele, amennyit itt mosogatással két hónap alatt. Elvállalod?

Na itt is vagyok. Fogjátok aztán cheerio!

Tessék, vedd ezt be, egy kicsit ellazulsz tőle. Itt mindenki ezt tolja. Király mi? Éjfélkor négyezer ilyet veszel át.

**Rendőrörsön**

<https://drive.google.com/drive/u/1/folders/1y9mc41PVetRSSZpDE77mN9TKfGt0nVxp>

Üljön le!

A maga állapotában nem tudom mire emlékezhet, de tájékoztatom, hogy Önt tegnap éjjel társaival együtt a kerületi rendőrség többrendbéli szabálysértés miatt előállította.

Többen állítják, hogy Ön illegális munkavégzésre vállalkozott egy körözött személy megbízásából.

Súlyosbító tényező, hogy a letartóztatás pillanatában Önnél munkatársaink magas véralkohol szintet és kábítószer-befolyásoltságot mutattak ki.

Most ideiglenesen szabadlábra helyezzük, viszont a hatóságok 500 000 forint bírságot szabtak ki Önre.

Azt javaslom sürgősen keressen valamilyen becsületes munkát és kezdjen el törleszteni.

**Farmon**

<https://drive.google.com/drive/u/1/folders/1y9mc41PVetRSSZpDE77mN9TKfGt0nVxp>

Jó napot! Maga jött interjúra? Fel van véve. Jöjjön megmutatom az állatokat. Magáé az éjjeli műszak, oda kell figyelni a malacokra. Tudja a környéken sok a tolvaj. 3 óránként 10 percet pihenhet, de ne menjen messzire tőlük. Na, hagyom megismerkedni velük.

(…)

<https://drive.google.com/drive/u/1/folders/1y9mc41PVetRSSZpDE77mN9TKfGt0nVxp>

No, ez gyors volt, egy nap után feladja? Pedig kedves jószágok ezek. Megértem, nem való ez mindenkinek. Hát, akkor jó utat hazáig!

**Otthon**

<https://drive.google.com/drive/u/1/folders/1y9mc41PVetRSSZpDE77mN9TKfGt0nVxp>

Gyermekem! De jó hogy hazajöttél. Már nagyon aggódtunk, hogy napokig nem jelentkeztél. Dehogy haragszunk. Anyád mindjárt hozz a levest, ahogy elnézlek jót fog tenni. Mi is voltunk fiatalok. Itthon a boltban mindig lesz helyed, örülünk ha besegítesz.

A láthatatlan színház végén mindenki kézbe kapta a szentírási idézetet, a templomban elmélkedhettek róla.

Erre a fiú megszólalt: Apám, vétkeztem az ég ellen és teellened. Már nem vagyok méltó arra, hogy fiadnak nevezz. Az apa odaszólt a szolgáknak: Hozzátok hamar a legdrágább ruhát és adjátok rá. Az ujjára húzzatok gyűrűt, és a lábára sarut. Vezessétek elő a hizlalt borjút, és vágjátok le. Együnk és vigadjunk, hisz fiam halott volt és életre kelt, elveszett és megkerült.

Eszközigény:

kendők (szemet bekötni), hátizsák, szőlőcukor